Vaike Lapp
Vaike Lapp (13. detsember 1928 – 24. november 2015) oli eesti kultuuritegelane, Palamuse muuseumi asutaja ja esimene direktor. Ta lõpetas Tartu Arve- ja Plaanindustehnikumi raamatupidaja erialal. Seejärel töötas ta Tartus hoiukassas ehk tsentraalkassas nr 6733. Hiljem abiellus ta Palamuselt pärit kursusekaaslasega ja kolis Palamusele. Seal töötas ta masina-traktorijaamas ja koolis raamatupidajana, rahvamajas kunstilise juhina ning muuseumis direktorina ja giidina. Vaike Lapp on Palamuse valla aukodanik. 2009. aastal pälvis Vaike Lapp Jõgevamaa vapimärgi.